Diari Oficial de la Generalitat Valenciana


Sumari del DOGV 3992, del 04-05-2001 (2001/4087)

CORRECCIÓ d'errades de l'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3992

Data del DOGV
:   04-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4087


Data del document
:   12-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Correcció d'errades

Correcció d'errades

 Descriptors 

:   * comercialització
    * suport econòmic
    * indústria pesquera
    * FEOGA
    * indústria agrària
    * ajuda a l'agricultura
    * silvicultura
    * IFOP
    * transformació alimentària
    * indústria alimentària
    * ajuda pública

CORRECCIÓ d'errades de l'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris. [2001/X4087]
  
En el Diari Oficial de la Generalitat Valenciana núm. 3.966, de 26 de març de 2001, es va publicar l'Ordre de la Conselleria d'Agricultura, Pesca i Alimentació per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
  
Advertides unes errades en aquesta, es procedeix a corregir-les.
  
Article 4, punt 2, apartat d), segon paràgraf:
  
On diu: «Amb aquest efecte, en les accions col·lectives de comercialització posades en marxa per organitzacions de productors de fruites i hortalisses (OPFH), les inversions seran finançades en el marc d'aquesta ordre quan la quantia del projecte d'inversió supere els 500.000 euros, o si és de quantia inferior a la dita quantitat i compromet més del 50% del fons operatiu de les OPFH»; ha de dir: «Amb aquest efecte, en les accions col·lectives de comercialització posades en marxa per organitzacions de productors de fruites i hortalisses (OPFH), les inversions seran finançades en el marc d'aquesta ordre quan la quantia del projecte d'inversió supere els 500.000 euros i comprometa més del 50% del fons operatiu de les OPFH».
  
Article 17, punt 4:
  
On diu: «A compte de l'import assignat, en cada sector se seleccionaran per a la resolució positiva per ordre de puntuació, fins a esgotar l'import inicial. S'exclouran, i es denegaran definitivament sense possibilitat de reconsideració, els expedients que hagen rebut 3 punts o menys en la fase de baremació»; ha de dir: «A compte de l'import assignat, en cada sector se seleccionaran per a la resolució positiva per ordre de puntuació, fins a esgotar l'import inicial. S'exclouran, i es denegaran definitivament sense possibilitat de reconsideració, els expedients que hagen rebut menys de 3 punts en la fase de baremació».
  
Disposició transitòria segona, punt 1:
  
On diu: «Les sol·licituds no resoltes per falta de dotacions pressupostàries corresponents a la convocatòria citada en el punt anterior que hagen sol·licitat la seua reconsideració per a l'exercici següent, en virtut del que es disposa en el punt 5 de l'article 8 de l'esmentada Ordre de 3 de març de 1997, i complisquen els requisits per a poder resoldre's amb finançament comunitari de Feoga, es resoldran amb les condicions, els requisits i la quantia de les ajudes establides en aquesta convocatòria, fins a un import global màxim de 1.000 milions de pessetes, inclosos en la dotació prevista en l'article 5 d'aquesta ordre. Els expedients denegats en aquesta fase per falta de dotacions pressupostàries podran tornar a ser reconsiderats per ultima vegada juntament amb els presentats a l'empara d'aquesta convocatòria d'ajudes 2001»; ha de dir: «Les sol·licituds no resoltes per falta de dotacions pressupostàries corresponents a la convocatòria citada en el punt anterior que hagen sol·licitat la seua reconsideració per a l'exercici següent, en virtut del que es disposa en el punt 5 de l'article 8 de l'esmentada Ordre de 3 de març de 1997, i complisquen els requisits per a poder resoldre's amb finançament comunitari del FEOGA i l'IFOP, es resoldran amb les condicions, els requisits i la quantia de les ajudes establides en aquesta convocatòria, fins a un import global màxim de 1.000 milions de pessetes, inclosos en la dotació prevista en l'article 5 d'aquesta ordre. Els expedients denegats en aquesta fase per falta de dotacions pressupostàries podran tornar a ser reconsiderats per última vegada juntament amb els presentats a l'empara d'aquesta convocatòria d'ajudes 2001».
  
Annex I. A. 1). Exclusions generals. 3r guió:
  
On diu: «La comercialització de productes agraris, silvícoles i de l'alimentació procedents d'aquests sectors que no comporte operacions de preparació del producte, manipulació, condicionament, o envasament»; ha de dir: «La comercialització de productes agraris, silvícoles i de l'alimentació procedents d'aquests sectors que no comporte operacions de preparació del producte, manipulació, condicionament i envasament, tret de les inversions realitzades en mercats en destinació de titularitat pública o privada».
  
Annex I. B.2:
  
On diu: «La comercialització de productes de la pesca, l'aqüicultura i l'alimentació procedents d'aquests sectors que no comporte operacions de preparació del producte, manipulació, condicionament o envasament»; ha de dir: «La comercialització de productes de la pesca, l'aqüicultura i l'alimentació procedents d'aquests sectors que no comporte operacions de preparació del producte, manipulació, condicionament i envasament, tret de les inversions realitzades en mercats en destinació de titularitat pública o privada».
  
Annex A1, punt 4:
  
On diu: «Annex A61, en indústria de sacrifici d'animals»; ha de dir: «Annex A61».
  
Annex B1:
  
On diu: «Annex B62, en indústria de sacrifici d'animals»; ha de dir: «Annex B62».